નવી દિલ્હી- પીએમ નરેન્દ્ર મોદી સાથે વિવાદને લઈને ચર્ચામાં રહેલા વિશ્વ હિન્દૂ પરિષદના કાર્યકારી અધ્યક્ષ પ્રવિણ તોગડિયાની VHPમાંથી વિદાઈ નક્કી માનવામાં આવી રહી છે. આગામી 14 એપ્રિલના રોજ વિશ્વ હિન્દૂ પરિષદના કાર્યકારી અધ્યક્ષ પ્રવિણ તોગડિયા અને વિશ્વ હિન્દૂ પરિષદના અધ્યક્ષ રાઘવ રેડ્ડીને VHP સંગઠનના કાર્યકારી બોર્ડની બેઠકમાં તેમના પદથી હટાવવામાં આવશે તેમ નિશ્ચિત માનવામાં આવી રહ્યું છે. મળતી માહિતી મુજબ RSSના નેતૃત્વમાં વિશ્વ હિન્દૂ પરિષદને નિર્દેશ આપવામાં આવ્યો છે કે, જો જરુર જણાશે તો સંગઠનના સંવિધાન અનુસાર અધ્યક્ષ માટે ચૂંટણી પણ કરાવવામાં આવશે. વિશ્વ હિન્દૂ પરિષદની કાર્યકારી બોર્ડની બેઠકમાં RSSના મોટા અધિકારીઓ પણ હાજર રહેશે.